הדבר החשוב ביותר בתפירה הוא בחירת הבד המתאים לפרוייקט. רוב התיסכולים והתקלות היו יכולים להמנע אם היינו עושים בחירה מתאימה של בד מההתחלה. המיומנות הזו לבחור את הבד המתאים לפרוייקט, נרכשת לאחר הרבה שעות-תפירה, ניסוי וטעייה .אשתדל להקדיש לנושא פוסט נפרד בהמשך .
לצורך תפירת התיק למזרון היוגה, בחרתי בבד לייקרה נמתח, כזה שיכול לשמש לתפירת מכנסי טייץ ליוגה. הסיבה היתה שיהייה קל להכניס ולהוציא את המזרון בקלות (שימושי מאוד למי שמגיעה בדקה ה-90 לשיעור , נכנסת על קצות אצבעות כדי לא להרעיש, פורשת מבויישת בדממה, את המזרון).
אני אוהבת למחזר, ובמשפחה שלי כבר יודעים ,שאפשר להעביר אלי מוצרי טקסטיל כמו: חוטים, כפתורים , בגדים במצב טוב ,צעיפים וכו… ממש לאחרונה קיבלתי צעיף לייקרה עם נקודות וחשבתי שהוא עשוי להתאים כתיק למזרון היוגה שלי.
התיק תפור משלושה חלקים: החלק הגדול ביותר של הגזרה-גוף התיק ושתי רצועות צרות וארוכות -הן המסילות שבתוכן יושחל השרוך.
מעבדים סביב לכל חלקי הגזרה בתפר זיגזג או בתפר אוברלוק.
מעבדים את הרצועות בשני הקצוות שלהן: מקפלים 1 ס"מ בכל קצה ומדביקים עם מעט דבק או תופרים(ציור מספר 2).
מקפלים את הרצועה, שמאל על שמאל(הצד הפחות יפה בבד, נוגע זה בזה)כך שכעת היא ברוחב 5 ס"מ (ולא 10 ס"מ) חוזרים על הפעולה גם עם הרצועה השניה (ציור מספר 3) .
6. גוזרים 3.5 מטר שרוך: רצוי שיהייה שרוך עגול ,יציב ,שאינו נמתך. אבל אני השתמשתי בשרוך טריקו כי זה מה שהיה לי.
7. הופכים את התיק לצד ימין(לצידו החיצוני). נועצים סיכת ביטחון בקצה השרוך (להדגמת השחלה של שרוך באמצעות סיכת בטחון, ראו את הפוסט הזה ) .
לכל מסילה שני קצוות (כפי שמופיע ברישום למעלה) . נכנסים בפתח 1 במסילה הראשונה עם סיכת הביטחון, עוברים לאורך כל המסילה עם השרוך וממשיכים למסילה השניה, בקצה השני של התיק נכנסים לפתח 1. משחילים את השרוך גם בה.
ממשיכים ומשחילים שוב את המסילה הראשונה(הפעם נכנסים בפתח 2 של המסילה . עוברים עם השרוך וסיכת הביטחון לאורך המסילה ושוב עוברים להשחיל את המסילה השניה וגם בה נכנסים הפעם בפתח 2. ההשחלה הכפולה נועדה לחזק את השרוך בזמן סגירת התיק.
8. קושרים את שני קצוות השרוך. ומכניסים אותו לתוך אחת המסילות על מנת להסתיר את מקום הקשירה של השרוכים.
מקוה שהתיק החדש יעודד אתכם להתמיד בתירגולי היוגה. שתהייה שנה טובה ונינוחה.